བྱ་ཐབས་ལ་གཞིགས་ན།ཡུལ་སྐོར་བའི་མ་རབས་བྱེད་སྤྱོད་ཟེར་བ་ནི་ཡུལ་སྐོར་བྱེད་སྒོའི་ནང་སྤྱི་སྤྱོད་རླངས་འཁོར་དང་།གློག་འཁོར།མེ་འཁོར།གྲུ་གཟིངས།མཁའ་བསྐྱོད་ཡོ་བྱད་དམ་ཡང་ན་སྤྱི་པའི་འགྲིམ་འགྲུལ་ཡོ་བྱད་ཀྱི་སྒྲིག་ལམ་ཟང་ཟིང་བཟོ་བ་དང་།སྤྱི་པའི་ཁོར་ཡུག་འཕྲོད་བསྟེན་དང་སྤྱི་པའི་སྒྲིག་བཀོད་ལ་གཏོར་བཤིག་གཏོང་བ།ཡུལ་སྐོར་བྱ་ཡུལ་གྱི་སྤྱི་ཚོགས་གོམས་སྲོལ་དང་མི་རིགས་ཀྱི་འཚོ་བའི་གོམས་གཤིས་དང་རྒྱབ་འགལ་བྱེད་པ།ཡུལ་སྐོར་བྱ་ཡུལ་གྱི་རིག་དངོས་གནའ་ཤུལ་ལ་གཏོར་སྐྱོན་གཏོང་བ།རྒྱན་བཙུགས་དང་གཡེམ་འཆལ་བྱེད་སྤྱོད་ནང་ཞུགས་པ་སོགས་ཀྱིས་རྐྱེན་པས་སྲིད་འཛིན་གྱི་ཆད་པ་ཕོག་པ་དང་ཁྲིམས་ཁང་གི་ཁྲིམས་བཅད་འཁུར་ནས་སྤྱི་ཚོགས་ཐོག་བག་ཆགས་ངན་པ་ཚབས་ཆེན་བཟོ་བའི་བྱེད་སྤྱོད་ལ་ཟེར།ཡུལ་སྐོར་བའི་མ་རབས་བྱེད་སྤྱོད་ཐོ་འགོད་བྱས་རྗེས་ཡུལ་སྐོར་གཙོ་གཉེར་སྡེ་ཚན་གྱིས་ཡུལ་སྐོར་བ་དེར་བརྡ་ཁྱབ་བཏང་ནས་དེར་ཁ་གསབ་ཀྱི་བྱ་སྤྱོད་སྤེལ་རྒྱུའི་དྲན་སྐུལ་བྱས་ནས་བག་ཆགས་ངན་པ་མི་ཐོན་པ་བྱེད་དགོས་པ་དང་དགོས་ངེས་སྐབས་སྤྱི་བདེ་དང་།འགག་སྒོ།མཐའ་མཚམས་ཞིབ་བཤེར།འགྲིམ་འགྲུལ།མི་དམངས་དངུལ་ཁང་གི་ཡིད་རྟོན་གྲོས་འདྲི་སྒྲིག་གཞི་བཅས་ལ་བརྡ་ཁྱབ་གཏོང་རྒྱུ་ཡིན་པ་རེད།རྩོམ་འགན་པ།རྟ་མགྲིན